stanford-oval/wikipedia huggingface dataset:
וולף היידנהיים

| --- | --- |

 לידה:  1757 ה'תקי"ז האימפריה הרומית הקדושה היידנהיים, אנסבך
 פטירה:  23 בפברואר 1832 (בגיל 75 בערך) כ"ב באדר א' ה'תקצ"ב  רדלהיים (אנ'), הסן 
 ענף מדעי:  בלשנות
 מקום מגורים:  גרמניה
 הערות:  תלמידו של ר' יוסף שטיינהארט
 תרומות עיקריות
 פרסום ספרים בדקדוק השפה העברית, חקר המסורה
 
סדר הלימוד לליל שבועות וליל הושענא רבא, רעדעלהיים, 1866. לחצו על התמונה לדפדוף בספר מעמוד 3
רבי בנימין זאב [וולף] בן שמשון היידנהיים (בראשי תיבות: רוו"ה; בכתיב שנהג בזמנו: וואלף היידענהיים; בגרמנית: Wolf Heidenheim;‏ 1757, ה'תקי"ז – 23 בפברואר 1832, כ"ב באדר א' ה'תקצ"ב) היה חוקר מסורה ובלשן יהודי גרמני. ערך והדפיס ספרי קודש רבים, בהם חמשה חומשי תורה סידורים ומחזורים. למד בישיבה בפיורדא אצל רבי יוסף שטיינהארט, מחבר הספר "זיכרון יוסף", וכן תלמידו המובהק של רבי נח חיים צבי ברלין שהיה רב באה"ו.
ספריו ומלאכתו

בשנת 1799 הקים היידנהיים בית דפוס נודע בעיירה רדלהיים שבפאתי פרנקפורט. ספריו נחשבו לבעלי יוקרה מיוחדת, משום שהשקיע רבות בהגהה ובעיצוב. בין השאר הדפיס גם חומשים עם ביאורו של הרב יקותיאל הכהן ("יהב"י הנקדן") יחד עם הוספות שלו; עד גילוי כתר ארם צובא, והדפסת תנ"ך מדויק ע"פ כתר ארם צובא וכתבי יד מדויקים נוספים על ידי הרב מרדכי ברויאר, חומשיו היו נחשבים כמדויקים ביותר, ותנ"ך קורן הסתמך על נוסחו. כמו כן הוציא מחזורים בתשעה כרכים עם ביאור משלו על הפיוטים. כל ספריו זכו לשבחים רבים מפי גדולי דורו. עם זאת, יש שמתחו ביקורת על סידורו, הן משום ששינה מהנוסח המקובל בהסתמך על יצחק סטנוב, שנחשד כזייפן וכמשכיל, והן משום שעירב בין נוסח אשכנז המערבי לנוסח פולין.
היה מקובל בחוגי היהודים, ורבנים שונים אף כתבו עליו בהערכה. לדוגמה, רבי משה סופר כתב עליו (חו"מ תשובה פט) "שכילה כמה זמן בהגהת הפיוטים ולתרגמם בלשון אשכנז ואלמלא הוא- הפיוטים כבר נשתקעו ולא נאמרו בדורות הללו, כידוע". לעומת זאת, בהקשרים אחרים סייע לרפורמים במחלוקתם עם האורתודוקסים, ועל פי טענות מסוימות הושפע מהגותם.
פרסם ספרים בנושא דקדוק עברי: "מבוא ללשון" (1806) ו"משפטי הטעמים" (1808). הותיר אחריו מספר רב של חומרים וכן מאמרים מפרי עטו בנושא דקדוק שלא פורסמו, בשל צווי הגבלה על הדפסת ספרים. בית הדפוס נחרב בידי הנאצים לאחר למעלה ממאה שנות פעילות.
הוא הדפיס על חשבונו בשנת 1812 את ספר "דברי אגרת" שחיבר חברו מענדל שטיינהארט, שכולל בתוכו תשובות על שינויים במנהגים מסוימים, כמו אכילת קטניות בפסח. בין היתר היה מקורב אל מיכאל קרייצנאך, מראשי הרפורמים[דרוש מקור].
ברדלהיים, המהווה כיום חלק מפרנקפורט, קיים רחוב על שמו. ברחוב שוכן בית העלמין היהודי שבו היידנהיים קבור.
לקריאה נוספת

משה מנדלסון, פני תבל, אמסטרדם, תרל"ב, באתר היברובוקס
"ר' וואלף היידענהיים, חייו ומפעלו", תקי"ז–תקצ"ב:
ישראל מאיר לוינגר, חלק א', הַמַּעְיָן כו, א (תשמ"ו), עמ' 16–27;
ישראל מאיר לוינגר, חלק ב', הַמַּעְיָן כו, ב (תשמ"ו), עמ' 35–42, באתר היברובוקס
ישראל מאיר לוינגר, ר' וואלף היידענהיים, חייו ומפעלו - תקי"ז-תקצ"ב, הופיע בתוך: הגדה של פסח: בנימין וואלף היידענהיים מתרגם מדקדק ומדפיס: קוים לדמותו, ירושלים: י' מ' לוינגר, תשמ"ז/ 1987. (דפוס צילום של הגדה של פסח רעדלהיים תקפ"ב כולל השער המקורי בתוספת חיבור מאת לוינגר)
Michel Garel, 'The rediscovery of the Wolf Haggadah,' Journal of Jewish Art 2 (1974), 22-27.
Israel Meir Levinger, 'Die deutschen Gebetsbücher und Chumaschim: 150. Jahrzeitstag von Wolf Heidenheim,' Udim 11-12 (1981-1982), 69-82. (בגרמנית)
הערות שוליים

↑  מבוא למנהגי אשכנז באתר מכון מורשת אשכנז.
↑  לפירוט: הרב בנימין שלמה המבורגר, הישיבה הרמה בפיורדא, כרך ב'.
| --- | --- |
בקרת זהויות :  NLI: 987007262549605171  PLWABN: 9810586733505606  CiNii: DA07158240  GND: 122702964  ISNI: 0000 0001 1135 3870  LCCN: n85313815  LNB: 000306263  NKC: zmp2013742820  NTA: 072392053  RERO: 02-A003358311  SELIBR: 59998  SNAC: w6ft9f9z  SUDOC: 113044658  VcBA: 495/337696  VIAF: 69817285   WorldCat (עם VIAF): 69817285
סדרת שבי

סדרת שבי היא סדרת אימונים שנועדה להכין לוחמים לשרוד ולהתמודד עם חקירות ותנאי שבי. האימון הוא חלק מהכשרתם של לוחמי יחידות העילית בצה"ל ושל צוערים בקורס טיס. המונח הבינלאומי לאימון זה הוא SERE.
מהלך הסדרה

מעט מאוד פורסם על פרטי מהלך הסדרה, אך ידוע כי היא אורכת בין שבועיים לשישה שבועות, ומטרתה לדמות ללוחם מצב של כישלון במבצע שאליו יצא ונפילה בשבי. במהלך הסדרה היחידה המתורגלת "נשבית" ומוחזקת בתנאי שבי. שוביה המדומים מכים את החיילים, משפילים אותם ומקללים אותם, והכול כדי ליצור הדמיה של נפילה בשבי. חיילים שעברו את הסדרה מעידים כי חשבו ש"שוביהם" איבדו שליטה.
אומנם אי אפשר לדמות את מציאות השבי, אבל פדויי שבי דיווחו כי ההכשרה הוכיחה את עצמה כיעילה לדעת למה לצפות מהשבי ומעצמם בתנאים אלה.
היסטוריית התרגיל

ככל הידוע, תרגיל השבי היה קיים כבר בשנותיה הראשונות של המדינה, ובמהלך השנים חלו בה כמה שנויים.
במתכונתו בשנות השישים והשבעים של המאה הקודמת היה זה תרגיל פתע. במהלך ניווט לילה שיגרתי, החניכים הופתעו מן המארב ו"נפלו בשבי". הם הובלו למתקן חקירות ועברו חקירות אינטנסיביות במשך חמישה ימים בצורה מציאותית ככל האפשר עם בידוד, תנאים קשים, כליאה, לחץ פיזי, חקירה ו"הדמיות עינויים". בגמר התרגיל קוימה הערכה. חניכים שלא עברו בהצלחה או פרשו במהלכו הסתכנו בהדחה. לתרגיל הפתע קדם תדריך שניתן מספר ימים לפניו שעסק ב-פקודת מטכ"ל - זכויות וחובות החייל בשבי. הכוח האדום (ביום אויב) היה מורכב מחוקרים מיחידה 504 והסוהרים היו שוטרים צבאיים.
במלחמת יום הכיפורים נשבו מספר רב של חיילים, בהם חיילים שעברו את תרגיל השבי. עמוס לויטוב, נווט קרב שנפל בשבי המצרים במלחמת ההתשה, העיד לאחר חזרתו לארץ כי התרגיל הכין אותו היטב לשבי והקל עליו. בעקבות עדויות על תנאי השבי במדינות ערב הפיק צה"ל לקחים, וחלו שינויים ניכרים במהלך הסדרה.
בתחילת שנות ה-80 עבר האימון שינוי מהותי. מתרגיל פתע שאי מעבר מוצלח שלו סיכן בהדחה, לסדרת אימון לימודית-חווייתית מובנית באופן מתודי שאינה ממיינת. לכל חניך הוצמד פסיכולוג שהוכשר כחונך לתרגיל וליווה אותו לאורך כל שלביו. היא כללה שלושה חלקים:
כיתת לימוד - טכניקות ותרגילי חקירה, סיפור כיסוי, ביטחון מידע, התמודדות מנטלית בחקירה, פסיכולוגית שבי, קוד התנהגות בשבי, אמנות ז'נבה, תדריכים וסיפורי פדויי שבי.
מעבדת סימולציה - התנסות בחקירה מדומה בתנאי מעבדה.
תרגיל מסכם - במהלך מסע לילה, החניכים הופתעו מן המארב ו"נפלו בשבי". הם הובלו למתקן חקירות ועברו חקירות במשך 96 שעות בתנאי בידוד, כליאה ולחץ. הדגש הוסט מהתמודדות בלחץ פיזי להתמודדות מנטלית מול תרגילי חקירה מגוונים. במידת הצורך, החונכים הורשו לקיים "הפסקה מתודית" במהלך התרגיל ולתת פידבק לחניכים.
לאחר חזרתו של גלעד שליט הוא נשאל לגבי התנאים שבהם הוא הוחזק בשבי, ובעקבות מידע שמסר התרגיל שונה שוב.
היחידות המשתתפות בתרגיל

סיירת מטכ"ל
שייטת 13
יחידת שלדג
ביס"ט 12
ראו גם

שבוי
ניסוי הכלא של סטנפורד
הניסוי של מילגרם
הישרדות, התחמקות, התנגדות ובריחה
הערות שוליים

↑  "חזרתי מן השבי לא טייס ולא נווט. חזרתי אסטרונאוט", באתר הארץ, 4 ביוני 2007
↑  לצוערי קורס טיס החל משנת 1981
מסוט אוזיל

אוזיל במדי ריאל מדריד, 2010
אוזיל במדי ארסנל, 2013
מסוט אוזיל (בטורקית ובגרמנית: Mesut Özil; נולד ב-15 באוקטובר 1988) הוא כדורגלן עבר גרמני ממוצא טורקי, ששיחק בעמדת הקשר ההתקפי.
נבחרות גרמניה

כמי שהיה רשאי לבחור לשחק עם נבחרת טורקיה או עם נבחרת גרמניה, לאחר התלבטות רבה, אוזיל בחר בנבחרת של מולדתו הגרמנית.
בספטמבר 2006 זומן אוזיל לראשונה לסגל נבחרת גרמניה עד גיל 17. מאוחר יותר באותה השנה החל לשחק עבור נבחרת גרמניה עד גיל 19, במדיה ערך אחת עשרה הופעות וכבש ארבעה שערים.
בשנת 2007 זומן לסגל הנבחרת הצעירה של גרמניה עד גיל 21, וכשנתיים לאחר מכן הוביל אותה לזכייה באליפות אירופה עד גיל 21, עם שער במשחק הגמר נגד אנגליה, בו ניצחה גרמניה 0–4, ונבחר לשחקן המצטיין של משחק הגמר.
מספר חודשים לפני כן, ב-11 בפברואר 2009, ערך אוזיל את הופעת הבכורה שלו בנבחרת גרמניה הבוגרת, במשחק ידידות נגד נורווגיה, בו הפסידה גרמניה 0–1. את שערו הראשון במדי הנבחרת הבקיע ב-5 בספטמבר 2009, והוביל אותה לניצחון 0–2 על דרום אפריקה.
אוזיל נכלל בסגל נבחרת גרמניה הבוגרת, למונדיאל 2010 וכבר במחזור הפתיחה של הטורניר נגד אוסטרליה, בישל לקאקאו את השער הרביעי בניצחון 0–4. במשחק השלישי של שלב-הבתים נגד גאנה, הבקיע עבור גרמניה את השער היחיד במשחק והוביל אותה להעפלה לשמינית-הגמר. גם בשלבים הבאים הפגין יכולת מעולה ואף בישל פעמיים (פעם אחת בכל משחק) בניצחונות 1–4 ו-0–4 על אנגליה ועל ארגנטינה בשמינית ורבע-הגמר בהתאמה. על אף היכולת המצוינת, גרמניה הפסידה 0–1 לספרד בחצי-הגמר. אולם זכתה במדליית הארד, לאחר ניצחון על אורוגוואי במשחק על מקומות 3–4. אוזיל שפתח בהרכב בכל אחד ממשחקיה של גרמניה בטורניר ואף בישל שלושה שערים, סיים כמלך הבישולים של המונדיאל ביחד עם ארבעה שחקנים נוספים, ואף היה אחד מעשרת המועמדים לפרס כדור הזהב (השחקן המצטיין), בו זכה דייגו פורלאן האורוגוואי.
לקראת המשחק נגד נבחרת טורקיה ב-8 באוקטובר 2010 במסגרת מוקדמות יורו 2012, מחאו אוהדי טורקיה ובראשם שחקן הנבחרת הטורקית חמיט אלטינטופ נגד אוזיל, אשר מוצאו טורקי, ולטענתם "משחק עם גרמניה בגלל הכסף", ובמהלך המשחק אף שרקו בוז בכל פעם שנגע בכדור. אוזיל הבקיע במשחק את שערו השלישי בנבחרת והוביל את גרמניה לניצחון 0–3.
בחצי-הגמר של יורו 2012, הבקיע אוזיל את שערה היחידי של נבחרתו בפנדל, בהפסדה של גרמניה 1–2 לאיטליה.
במשחקי מוקדמות מונדיאל 2014 היה אוזיל מלך השערים של נבחרת גרמניה, עם שמונה שערים, ובמהלך המונדיאל כבש שער אחד, בניצחון 1–2 על אלג'יריה בשמינית הגמר. במשחק הגמר, בו ניצחה נבחרתו 0–1 את ארגנטינה בהארכה, הוחלף אוזיל בדקה ה-120 והיה שותף מלא לזכייתה של גרמניה בגביע העולם.
במחזור הפתיחה של יורו 2016 בישל את השער שכבש בסטיאן שוויינשטייגר בניצחון 0–2 מול אוקראינה. במחזור השני, מול צפון אירלנד, זכה אוזיל בתואר איש המשחק, כאשר הוא יוצר שישה מצבי הבקעה עם 99% דיוק במסירות. ברבע הגמר מול איטליה הבקיע שער עבור גרמניה. המשחק הוכרע בבעיטות הכרעה בתוצאה 5–6, זאת למרות שאוזיל החמיץ את בעיטתו.
במונדיאל 2018 שיחק בשניים משלושת משחקיה של גרמניה, לפני הדחתה בשלב הבתים. אוזיל יצר במשחקים אלה 11 מצבי הבקעה ב-180 דקות, המהווים 5.5 מצבים ב-90 דקות, יותר מכל שחקן אחר שהשתתף בטורניר.
נבחרות גרמניה > פרישתו מהנבחרת

ב-23 ביולי 2018 הודיע אוזיל על פרישה מנבחרת גרמניה, בעקבות טענות להתנהגות גזענית מצד גורמים בכירים בנבחרת הגרמנית. שרשרת האירועים שהובילה לפרישתו, החלה כמספר חודשים קודם כן, כשאוזיל ועמיתו לנבחרת הגרמנית, הכדורגלן אילקאיי גונדואן שכמותו ממוצא טורקי, הצטלמו יחדיו עם נשיא טורקיה, רג'פ טאיפ ארדואן, במהלך קמפיין הבחירות של ארדואן בטורקיה. התצלום עורר ביקורת בקרב הגרמנים, ופורש כהבעת תמיכה פוליטית בארדואן ומדיניותו, ואף כהבעת חוסר-נאמנות כלפי גרמניה מצד צמד הכדורגלנים. אולם פדרציית הכדורגל הגרמנית (ה-DFB) העדיפה להימנע מביקורת רשמית, על מנת להתמקד בהכנה למונדיאל. לאחר הדחת הנבחרת הגרמנית מהטורניר, פרסם אוזיל פוסט בו טען כי התצלום אינו יותר מהבעת כבוד כלפי הסמכות הרשמית הגבוהה ביותר בארצה של משפחתו, וכי במהלך פגישתם, שוחחו השניים על נושאי כדורגל בלבד. בהמשך טען אוזיל כי סיקור מעשיו בררני, והציג כדוגמה את הסיקור המצומצם של תצלומיו של הכדורגלן לותר מתאוס עם נשיא רוסיה, ולדימיר פוטין. למחרת אוזיל פרש מנבחרת גרמניה, תוך האשמת מספר בכירים בכדורגל הגרמני בגזענות ובחוסר כבוד, וביניהם נשיא פדרציית הכדורגל הגרמנית (ה-DFB), ריינהארד גרינדל(אנ').
סגנון משחק

אוזיל שיחק לרוב כקשר התקפי, מאחורי החלוץ. ומעמדה זו משמש כ"פליימייקר" הלוקח חלק בבניית משחק ההתקפה של הקבוצה ומכין מצבי הבקעה לחלוצים. אוזיל נמצא לרוב בשטח שבין קשרי היריבה לבלמי היריבה, ובנוסף הוא ידוע ביכולתו להיחלץ ממצבי לחץ.
מיומנויות אלו הובילו לכך שבשנים 2010–2013 הוא בישל את מספר השערים הגבוה באירופה, 120 בישולים.
חיים אישיים

ב-2019 נישא לדוגמנית והשחקנית הטורקית ילידת שוודיה, ומלכת היופי של טורקיה לשנת 2014, אמינה גולשה-אוזיל(אנ'), כשבחתונתם נכח גם נשיא טורקיה, רג'פ טאיפ ארדואן. במרץ 2020 נולדה בתם הבכורה, ובספטמבר 2022 נולדה להם בת נוספת.
אוזיל הוא מוסלמי אדוק.
תארים

הגביע הגרמני: 2008/2009
אליפות ספרד: 2011/2012
גביע המלך הספרדי: 2010/2011
הסופר קאפ הספרדי: 2012
הגביע האנגלי: 2013/2014, 2014/2015, 2016/2017, 2019/2020
מגן הקהילה: 2014, 2015
אליפות אירופה עד גיל 21: 2009
גביע העולם: 2014
השחקן המצטיין בגמר אליפות אירופה עד גיל 21: 2009
מלך הבישולים של גביע העולם: 2010
השחקן המצטיין ביורו 2012 (2): גרמניה נגד פורטוגל, גרמניה נגד יוון
נבחרת הטורניר של היורו: 2012
קבוצת השנה של אופ"א: 2012
השחקן עם מירב הבישולים בליגה הספרדית: 2011/2012
ריין וילסון

| --- | --- |

 לידה:  20 בינואר 1966 (בן 59) סיאטל, ארצות הברית 
 שם לידה:  Rainn Percival Dietrich Wilson 
 מדינה:  ארצות הברית 
 תקופת הפעילות:  מ-1997 
 מקום לימודים:  אוניברסיטת וושינגטון  Shorecrest High School  בית הספר לאמנויות ע"ש טיש  אוניברסיטת טאפטס  Shoreline Public Schools 
 בן או בת זוג:  Holiday Reinhorn (1995–?) 
 מספר צאצאים:  1 
 פרופיל ב-IMDb
 
ריין פרסיוואל דיטריך וילסון (באנגלית: Rainn Percival Dietrich Wilson; נולד ב-20 בינואר 1966) הוא שחקן, קומיקאי, מנחה פודקאסט, מפיק, סופר ובמאי אמריקאי. וילסון נודע בעיקר בזכות גילום הדמות דווייט שרוט (אנ') בסיטקום של NBC "המשרד" בין השנים 2005 עד 2013 - תפקיד עליו קיבל שלוש מועמדויות לפרס אמי בקטגוריית שחקן המשנה הטוב ביותר בסדרה קומית.
ביוגרפיה

וילסון נולד ב-1966 בסיאטל אשר בוושינגטון למדריכת היוגה והשחקנית שי קופר, ולסופר, האמן והיועץ העסקי רוברט ג'י ווילסון. הוריו נפקדו כאשר הוא היה בן שלוש. מגיל שלוש עד חמש וילסון גר יחד עם אביו ואמו החורגת בניקרגואה. בהמשך עבר יחד עם משפחתו ליישוב העירוני וילמט אשר באילינוי, בקרבת בית התפילה הבהאי בוילמט. אמו של וילסון חזרה לחייו כאשר הוא היה בן 15.
וילסון למד בהמשך באוניברסיטת טאפטס במדפורד שבמדינת מסצ'וסטס, ולאחר מכן למד באוניברסיטת וושינגטון שבסיאטל, שם סיים את לימודיו בשנת 1986 עם תואר ראשון בדרמה. בהמשך וילסון למד משחק בבית הספר טיש לאמנויות אשר באוניברסיטת ניו יורק, שם סיים את הלימודים עם תואר MFA.
ביוגרפיה > קריירה

ווילסון החל את הקריירה שלו בניו יורק, ובשנים הראשונות הוא הופיע רבות בתיאטרון. ההופעה הראשונה שלו בטלוויזיה הייתה בשנת 1997 כאשר הוא שיחק באופרת הסבון "One Life to Live". בשנת 1999 הוא שיחק בתפקיד משנה בסרט הטלוויזיה "The Expendables". הופעת הבכורה של וילסון בסרט קולנוע הייתה בסרט המדע בדיוני "כיבוש הגלקסיה" אשר יצא לאקרנים בשנת 1999. שנה לאחר מכן היה לו גם תפקיד משנה בסרטו של קמרון קרואו "כמעט מפורסמים" ובשנת 2002 היה לו גם תפקיד משנה בסרטו של סטיבן סודרברג "Full Frontal".
בשנת 2003 וילסון שיחק בתפקיד ראשי בסרט האימה של רוב זומבי "בית 1000 הגופות". באותה השנה וילסון החל גם לשחק בסדרה של HBO "עמוק באדמה" בתפקיד הקברן המתמחה ארתור מרטין. במהלך תקופה זו היו לו גם הופעות אורח רבות בסדרות טלוויזיה פופולריות כמו "חוק וסדר: מדור מיוחד", "CSI", "הפמליה", "מונק", "מספ7ים", "מכושפות", ו"רינו 911".
בשנת 2005 וילסון הופיע בסרט הקומדיה "סהרה" ובסרט המוקומנטרי העצמאי "The Life Coach". באותה השנה וילסון זכה לראשונה להכרה נרחבת לאחר שהוא לוהק לתפקיד עובד המשרד האקסצנטרי והשאפתן דווייט שרוט בסיטקום של רשת NBC "המשרד". וילסון היה חלק מהצות הקבוע של הסדרה עד שהסדרה הסתיימה בשנת 2013. על תפקיד זה וילסון קיבל שלוש מועמדויות לפרס אמי בקטגוריית שחקן המשנה הטוב ביותר בסדרה קומית בשנים 2007, 2008 ו-2009. וילסון ביים שלושה פרקים בסדרה זו - "The Cover-Up" (בעונה 6), "Classy Christmas" (בעונה 7), ו-"Get the Girl" (בעונה 8). ב-24 בפברואר 2007 וילסון הנחה את תוכנית המערכונים האמריקאית הפופולרית סאטרדיי נייט לייב. באותה שנה וילסון גם שיחק בסרט "ג'ונו".
בשנת 2008 וילסון ייסד את חברת המדיה הדיגיטלית SoulPancake אשר מפיקה תכנים שבוחנים את השאלות הגדולות של החיים. כמו כן, באותה שנה וילסון כיכב בסרט הקומדיה "The Rocker". בשנת 2009 וילסון דיבב את דמותו של החוצן גלקסאר בסרט המדע הבדיוני המונפש "מפלצות נגד חייזרים". באותה השנה וילסון גילם גם את פרופסור קולן בסרט "רובוטריקים 2: הנקמה". בשנת 2010 גילם את דמותו של פרנק דרבו בסרט "Super".
ב-2014 וילסון כיכב בקומדיית האימה "זומבי קידס". בשנת 2015 וילסון כיכב במותחן "The Boy". באותה השנה הוא שיחק גם בתפקיד הראשי בסדרה "בקסטרום" של רשת פוקס אשר התבססה על סדרת הספרים באותו השם מאת הסופר השוודי לייף פרסון.
ב-2015 פרסם וילסון את ספרו האוטוביוגרפי "The Bassoon King".
בשנת 2017 וילסון דיבב את קולו של גרגמל בסרט האנימציה "דרדסים: הכפר האבוד". שנה לאחר מכן הוא שיחק גם בסרט "אימה במצולות". כמו כן, באותה שנה הוא לוהק גם לגלם את הדמות הארי מוד בסדרת הטלוויזיה "מסע בין כוכבים: דיסקברי" וביים את הפרק "אמן הבריחה" בסדרת האנתולוגיה "מסע בין כוכבים: מסעות קצרים".
לאורך השנים וילסון דובב גם את דמויותיהם של הנבל לקס לות'ר במספר סרטי אנימציה של DC קומיקס.
בין השנים 2018 עד 2021 וילסון כיכב בתפקיד טרבור בסיטקום של רשת CBS "ממי".
בשנת 2020 וילסון כיכב בסרט המתח "Don't Tell a Soul" ובסדרה "אוטופיה". באותה השנה וילסון גם הפיק את הסרט התיעודי של נטפליקס "We Are the Champions".
בשנת 2022 גילם את הדמות ד"ר דמנטו בסרט הפרודיה הביוגרפי הסאטירי "וירד: סיפורו של אל ינקוביק".
ביוגרפיה > חיים אישיים

וילסון התחתן עם הסופרת הולידיי ריינהורן בשנת 1995, אותה הוא הכיר בעת שלמד משחק באוניברסיטת וושינגטון. לזוג יש בן משותף אשר נולד בשנת 2004. המשפחה נוהגת לחלק את זמנה בין שני הבתים שלהם באורגון ובלוס אנג'לס. וילסון ומשפחתו הם בהאים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | כיבוש הגלקסיה | לאנק |  |
| 2000 | כמעט מפורסמים | דייוויד פלטון |  |
| 2001 | America's Sweethearts | דייב או'הנלון |  |
| 2002 | Full Frontal | בריאן |  |
| 2003 | בית 1000 הגופות | ביל האדלי |  |
| 2003 | Baadasssss! | ביל האריס |  |
| 2005 | The Life Coach | ד"ר ווטסון ניומרק |  |
| 2005 | סהרה | רודי גאן |  |
| 2006 | My Super Ex-Girlfriend | ווהן הייג' |  |
| 2007 | The Last Mimzy | לארי ווייט |  |
| 2007 | ג'ונו | רולו |  |
| 2008 | The Rocker | רוברט "פיש" פישמן |  |
| 2009 | מפלצות נגד חייזרים | גלקסאר | דיבוב |
| 2009 | רובוטריקים 2: הנקמה | פרופסור קולן |  |
| 2010 | The New Recruits | המספר |  |
| 2010 | Super | פרנק דרבו | גם מפיק בפועל |
| 2010 | Hesher | פול פורני |  |
| 2010 | Peep World | ג'ואל מאירוויץ |  |
| 2013 | The Stream | ארנסט המבוגר |  |
| 2014 | זומבי קידס (אנ') | ווייד ג'ונסון |  |
| 2015 | Uncanny | קטסאל |  |
| 2015 | The Boy | וויליאם קולבי | גם מפיק בפועל |
| 2016 | צבא של איש אחד | הסוכן סימונס |  |
| 2017 | Permanent | ג'ים דיקסון |  |
| 2017 | דרדסים: הכפר האבוד | גרגמל | דיבוב |
| 2017 | Shimmer Lake | אנדי סייקס |  |
| 2018 | The Death of Superman | לקס לות'ר | דיבוב |
| 2018 | אימה במצולות | ג'ק מוריס |  |
| 2018 | Where in the Hell is the Lavender House? |   | מפיק בפועל |
| 2019 | Reign of the Supermen | לקס לות'ר | דיבוב |
| 2019 | ברייטברן | פרנק דרבו |  |
| 2019 | באטמן: האש | לקס לות'ר | דיבוב |
| 2019 | לב שקט | מייקל |  |
| 2020 | ליגת הצדק האפל: מלחמת אפוקליפס | לקס לות'ר | דיבוב |
| 2020 | Don't Tell a Soul | האמבי |  |
| 2020 | Don't Look Back | ג'ורג' ריד |  |
| 2022 | ג׳רי ומארג׳ הולכים על כל הקופה (אנ') | ביל |  |
| 2022 | וירד: סיפורו של אל ינקוביק | ד"ר דמנטו |  |
| 2023 | עולם משלו | ניק |  |
| 2024 | Hitpig! (אנ') | לורד | דיבוב |
| 2025 | Code 3 (אנ') | רנדי |  |
| יפורסם בהמשך | At the Sea (אנ') |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | One Life to Live | קייסי קיגן |  |
| 1999 | The Expendables | ניומן | סרט טלוויזיה |
| 2000 | Road Rules: Maximum Velocity Tour | Roadmaster | לא קיבל על כך קרדיט |
| 2001 | מכושפות | קירקן | בפרק "Coyote Piper" |
| 2001 | When Billie Beat Bobby | דניס ואן דה מיר | Television film |
| 2001 | מלאך שחור | פיל | בפרק "I and I Am a Camera" |
| 2001 | CSI: Crime Scene Investigation | בחור בסופרמרקט | בפרק "The Strip Strangler" |
| 2002 | חוק וסדר: מדור מיוחד | שרת | בפרק "Waste" |
| 2003 | מונק | ווקר בראונינג | בפרק "Mr. Monk Goes to the Ballgame" |
| 2003–2005 | עמוק באדמה | ארתור מרטין | ב-13 פרקים |
| 2005 | מספ7ים | מרטין גרולש | בפרק "Vector" |
| 2005 | הפמליה | אר ג'יי ספנסר | בפרק "I Love You Too" |
| 2005–2013 | המשרד | דווייט שרוט | 9 עונות (201 פרקים) |
| 2008 | Tim and Eric Nite Live! | מדיום | בפרק "1.8" |
| 2008; 2010 | Tim and Eric Awesome Show, Great Job! | תפקידים שונים | ב-5 פרקים |
| 2009 | רינו 911 | קלווין רובין טומלינסון | בפרק "Digging with the Murderer" |
| 2010 | איש משפחה | דווייט שרוט | דיבוב, בפרק "Excellence in Broadcasting" |
| 2012 | Rove LA | בתפקיד עצמו | בפרק "Sarah Wayne/The Miz" |
| 2013 | The High Fructose Adventures of Annoying Orange | ד"ר פו | דיבוב, בפרק "Orange James Orange" |
| 2013 | Comedy Bang! Bang | בתפקיד עצמו | בפרק "Rainn Wilson Wears a Short Sleeved Plaid Shirt & Colorful Sneakers" |
| 2013 | Arcade Fire in Here Comes The Night Time | חבר צוות במה | ספיישל טלוויזיוני |
| 2014–2018 | הרפתקאות פין וג'ייק | Rattleballs / Peacemaster | דיבוב ב-4 פרקים |
| 2015 | בקסטרום | הבלש אוורט בקסטרום | השתתף ב-13 פרקים |
| 2016 | רואדיז | ברייס ניומן | בפרק "The Bryce Newman Letter" |
| 2017 | מסע בין כוכבים: דיסקברי | הארי מוד | תפקיד אורח (בשתי פרקים) |
| 2018 | Room 104 | ג'ים הרברס | בפרק "Mr. Mulvahill" |
| 2019 | מסע בין כוכבים: מסעות קצרים | הארי מוד | בפרק "The Escape Artist" |
| 2019 | טרנספרנט | ארתור | בפרק "Transparent Musicale Finale" |
| 2019–2021 | ממי | ד"ר טרבור וולס | השתתף ב-9 פרקים |
| 2020 | הפכים סולארים | איכר | דיבוב, בפרק "Terry and Korvo Steal a Bear" |
| 2020 | Home Movie: The Princess Bride | ויזיני | בפרק "Chapter Two: The Shrieking Eels" |
| 2020 | אוטופיה | מייקל סטרנס | ב-8 פרקים |
| 2020 | We Are the Champions | המספר | גם מפיק בפועל |
| 2021 | הטירון | בתפקיד עצמו | בפרק "True Crime" |
| 2021 | מקרוב | המספר | בפרק "Chess" |
| 2022 | Dark Winds | דן המסור | בתקפיד ראשי |
| 2023 | Rainn Wilson and the Geography of Bliss | בתפקיד עצמו | בתפקיד ראשי ב-5 פרקים |
| 2023 | StoryBots: Answer Time | מתקשר קוסמי | בפרק "Fractions" |
| 2023 | שיעורים בכימיה | פיל לבנסמאל | 4 פרקים |
פילמוגרפיה > משחקי וידאו

| שנה | שם המשחק | דמות | הערות |
| --- | --- | --- | --- |
| 2009 | Monsters vs. Aliens | גלקסאר |  |
הערות שוליים

↑  Berg, Katie Wilson (9 בנובמבר 2015). "Rainn Wilson on Art, Faith and Keeping Dwight Schrute Alive (Q&A)". The Hollywood Reporter. נבדק ב-31 בינואר 2022. {{cite web}}:  (עזרה)
↑  Locker, Melissa (18 ביולי 2013). "Five Fun Facts About Rob Zombie's House of 1000 Corpses". IFC.com. נבדק ב-29 בדצמבר 2016. {{cite web}}:  (עזרה)
↑  Adler, Shawn (28 במאי 2008). "Rainn Wilson Says He'd Trade Acting For Drumming In 'A Heartbeat'". MTV. נבדק ב-22 בדצמבר 2016. {{cite web}}:  (עזרה)
| --- | --- |
בקרת זהויות :  NLI: 987012095455005171  PLWABN: 9812374396605606  BIBSYS: 1512647515142  BNE: XX4430342  BnF: cb157189209 (data)  GND: 141493836  ISNI: 0000 0000 4859 6094  LCCN: no2006019432  NKC: xx0098718  NLK: KAC2020P8972  NTA: 374540462  SUDOC: 159682142  VIAF: 775154380932630290535   WorldCat (עם VIAF): 775154380932630290535
פיטום הקטורת

תפילת פיטום הקטורת כתובה על קלף
פיטום הקטורת הם קטעי הלכה תנאיים העוסקים בקטורת הסמים, הנאמרים לפני או אחרי התפילה בצירוף מזמורים וקטעים אחרים. מקור הקטעים בתלמוד הבבלי ובתלמוד הירושלמי.
אמירת הקטרת הקטורת שקולה כביכול להקטרת הקטורת בבית המקדש, כדרשת חז"ל על הפסוק: ”ונשלמה פרים שפתינו” (הושע, י"ד, ג'). שמחמת שאיננו יכולים בעת הזאת לקיים את מצוות עבודת הקורבנות (מפני שאין לנו כיום בית מקדש), אנו מקיימים אותן על ידי הזכרתן בזמנן בתפילה.
סממני פיטום הקטורת

"קח לך סמים נטף ושחלת וחלבנה סמים ולבונה זכה" (שמות ל, לד) פרופסור זהר עמר מאוניברסיטת בר-אילן חקר את מרכיבי הקטורת. הוא זיהה את הסממנים המוזכרים בתורה - נטף, שחלת, חלבנה ולבונה.
פירוש המילה "קטורת" נגזר מהשורש ק-ט-ר - העשן העולה משריפת הסממנים על גבי הגחלים הלוחשות. קטר בארמית הוא גם לשון "קשר" וחיבור.
סגולתה של הקטורת ביהדות הייתה לחבר בין שמים לארץ, בין חומר לרוח, בין קודש לחול ובין בני אדם.
מאחר שמדובר בבשמים החשובים והיקרים ביותר בעולם הקדום, התקנתם יחד ביחסים שונים מכונה "פיטום הקטורת", מלאכה שדרשה מיומנות מקצועית גבוהה - "מעשה רוקח".
סממני פיטום הקטורת > נטף

הנטף מכונה בלשון חז"ל בשמות: "צרי נטף ואפרסמון " הוא מזוהה עם הצמח Commuphora gileadensis שממנו הפיקו בושם נוזלי שנוטף לאחר פציעתו. הוא נמכר כשמן ריחני שנחשב לשמן היקר ביותר בשלהי בית שני. הצמח גדל ביריחו ובעין גדי. ובשנים האחרונות גדל בארץ.
סממני פיטום הקטורת > שחלת

השחלת מכונה בלשון חז"ל בשם "צפורן" לפי מסורות קדומות מדובר במכסה הקרני opereculum של מיני חלזונות שנראים כטפרים ומכילים חומרים ארומטיים, אולם לצורך ניקוי שיירי הבשר של הקונכייה ניקו אותה באמצעות חומר ניקוי שנקרא "בורית כרשינה" סממן זה נקרא במקורות קדומים בשם "צפורני הבושם" ונמצא בשימוש גם כיום בחברות מסורתיות.
סממני פיטום הקטורת > חלבנה

החלבנה מזוהה עם שרף המופק מצמח "כלך החלבנה" Ferula galbaniflua הגדל באזור איראן. מהצמח מפיקים שרף חלבי לבן, שעם התקשותו הוא מקבל גוון צהוב או ירקרק.
סממני פיטום הקטורת > לבונה

הלבונה מזוהה בוודאות עם עצים מהסוג Boswelli. ומוכר הודות לשימוש רציף המתקיים בה עד היום בחברות מסורתיות רבות.
השרף הלבן המופק מהעץ נקרש לגרגרים בגוון צהבהב. הלבונה יובאה עם הזהב בדרכי המסחר מ"שבא" .(ישעיה ס, ו: ירמיה ו, כ).עצי הלבונה המכונים בערבית בשם "לבאן" גדלים היום בעומאן ובמזרח אפריקה.
1. צרי
2. ציפורן
4. לבונה
5. מור
7. שיבולת נרד
8. כרכום (זעפרן)
9. קושט
11. קינמון
מלח סדומית
בורית כרשינה